Document ID: 32009D0779

SKLEP KOMISIJE
z dne 22. oktobra 2009
o spremembi Priloge I k Odločbi 2004/233/ES glede vnosa za Dansko na seznam laboratorijev, pooblaščenih za preverjanje učinkovitosti cepljenja proti steklini pri nekaterih domačih mesojedih živalih
(notificirano pod dokumentarno številko C(2009) 7951)
(Besedilo velja za EGP)
(2009/779/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (1), in zlasti člena 3 Odločbe,
ob upoštevanju naslednjega:
(1)
Odločba 2000/258/ES imenuje laboratorij Agence française de sécurité sanitaire des aliments de Nancy (laboratorij AFSSA iz Nancyja) iz Francije za pristojni inštitut za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini.
(2)
Odločba 2000/258/ES določa, da laboratorij AFSSA iz Nancyja pošlje Komisiji seznam laboratorijev Skupnosti, ki se pooblastijo za opravljanje navedenih seroloških testov. Skladno s tem laboratorij AFSSA iz Nancyja izvaja uveljavljen postopek testiranja ustreznosti za oceno laboratorijev, predlaganih za pooblastitev za izvajanje seroloških testov.
(3)
Odločba Komisije 2004/233/ES z dne 4. marca 2004 o odobritvi laboratorijev za preverjanje učinkovitosti cepljenja proti steklini pri nekaterih domačih mesojedih živalih (2) navaja seznam odobrenih laboratorijev v državah članicah na podlagi rezultatov testiranja ustreznosti, ki jih je posredoval laboratorij AFSSA iz Nancyja. Danski inštitut Danish Institute for Food and Veterinary Research je trenutno naveden v Prilogi I k navedeni odločbi.
(4)
Po spremembah v upravi navedenega laboratorija, ki ne vplivajo na delovanje, oceno in odobritev tega laboratorija, je Danska predložila zahtevek za spremembo imena in kontaktnih podatkov navedenega laboratorija.
(5)
Odločbo 2004/233/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
V Prilogi I k Odločbi 2004/233/ES se vnos za Dansko nadomesti z naslednjim:
„(DK) Danska
Technical University of Denmark
National Veterinary Institute
Lindholm
DK-4771 Kalvehave
Telefon: +45 35 88 60 00
Telefaks: +45 35 88 79 01
E-naslov: vet@vet.dtu.dk“
Člen 2
Ta odločba je naslovljena na države članice.
V Bruslju, 22. oktobra 2009

Labels: 7
0
18
6